title: Id-Direttiva 2004/12/KE tal-Parlament Ewropew u tal-Kunsill tal-11 ta' Frar 2004 li temenda d-Direttiva 94/62/KE fuq l-ippakkjar u l-iskart ta' l-ippakkjar

text:
Avviż Legali Importanti

|

32004L0012

Official Journal L 047 , 18/02/2004 P. 0026 - 0032

		Id-Direttiva 2004/12/KE tal-Parlament Ewropew u tal-Kunsilltal-11 ta' Frar 2004li temenda d-Direttiva 94/62/KE fuq l-ippakkjar u l-iskart ta' l-ippakkjarIL-PARLAMENT EWROPEW U L-KUNSILL TA' L-UNJONI EWROPEA,Wara li kunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95(1) tiegħu,Wara li kunsidraw il-proposta mill-Kummissjoni [1],Wara li kunsidraw l-opinjoni tal-Kumitat Ekonomiku u Soċjali Ewropew [2],Jaġixxu skond il-proċedura elenkata fl-Artikolu 251 tat-Trattat, fid-dawl tat-test konġunt approvat mill-Kumitat ta' Konċiljazzjoni fis-17 ta' Diċembru 2003 [3],Billi:(1) Skond id-Direttiva 94/62/KE [4] il-Kunsill hu mitlub biex, sa mhux aktar tard minn sitt xhur qabel it-tmiem tal-fażi ta' ħames snin li tibda mid-data meta dik d-Direttiva tkun ġiet implimentata fil-liġi nazzjonali, jiffissa l-miri għall-fażi ta' wara ta' ħames snin.(2) Id-definizzjoni "ippakkjar" stabbilita fid-Direttiva 94/62/KE għandha tiġi ċarata aktar permezz ta' l-introduzzjoni ta' ċerti kriterji u anness li jinkludi eżempji illustrati. Huwa meħtieġ, sabiex jintlaħqu l-miri ambizzjużi ta' riċiklaġġ, li jiġi inkoraġġit l-iżvilupp ta' proċeduri ta' riċiklaġġ vijabbli li jkunu innovativi u tajbin għall-ambjent. L-evalwazzjoni tal-metodi differenti ta' riċiklaġġ għandha ssir bil-ħsieb li jiġu stabbiliti definizzjonijiet għal dawn il-metodi.(3) Il-miri tar-riċiklaġġ għal kull materjal speċifiku ta' skart għandhom jieħdu in-konsiderazzjoni l-istima dwar iċ-ciklu tal-ħajja u l-analiżi dwar l-ispejjes u l-benefiċċji, li urew differenzi ċari kemm fl-ispejjes kif ukoll fil-benefiċċji tar-riċiklaġġ tad-diversi tipi ta' materjal ippakkjat, u għandhom itejbu l-koerenza tas-suq intern għar-riċiklaġġ ta' dawn il-materjali.(4) L-irkuprar u r-riċiklaġġ ta' l-iskart ta' l-ippakkjar għandu jiżdied aktar sabiex jitnaqqas l-impatt tiegħu fuq l-ambjent.(5) Xi Stati Membri li, minħabba ċ-ċirkostanzi speċifiċi tagħhom, kienu ingħataw permess biex jipposponu d-data ffissata ta' meta jilħqu l-miri dwar l-irkuprar u r-riċiklaġġ stabbiliti fid-Direttiva 94/62/KE għandhom jiġu mogħtija posponiment ieħor li iżda jkun limitat.(6) Il-Parlament Ewropew, il-Kunsill u l-Kummissjoni jaqblu fuq il-bżonn ta' derogi temporanji għall-Istati li ser jidħlu rigward il-miri ta' din id-Direttiva. Dan għandu jiġi deċiż fuq bażi tat-talbiet ta' l-Istati li ser jidħlu għal derogi li fil-prinċipju jibqgħu għaddejin sa mhux aktar tard mill-2012 għal Ċipru, r-Repubblika Ċeka, l-Estonja, l-Ungerija, l-Litwanja, l-Islovakkja u l-Islovenja; l-2013 għal Malta; l-2014 għall-Polonja u l-2015 għall-Latvja.(7) Dan il-ftehim għandu jiġi finalizzat skond il-proċedura legali xierqa qabel l-iskadenza tat-terminu perentorju għall-iskambjar ta' din id-Direttiva.(8) L-immaniġjar ta' l-ippakkjar u l-iskart ta' l-ippakkjar jitlob mill-Istati Membri biex jistabbilixxu sistemi ta' rendikont, ġbir u irkuprar. Dawn is-sistemi għandhom ikunu miftuħa għall-parteċipazzjoni tal-Partijiet kollha interessati u jkunu mfassla biex jevitaw id-diskriminazzjoni kontra prodotti importati u l-ostakli għall-kummerċ jew id-distrosjonijiet tal-kompetizzjoni u jiggarantixxu l-akbar ammont lura possibli ta' l-ippakkjar u l-iskart ta' l-ippakkjar, skond it-Trattat. Diskriminazzjoni kontra materjali fuq bażi tal-piż tagħhom għandha tiġi evitata. L-operaturi fil-proċess kollu ta' l-ippakkjar għandhom jerfgħu r-responsabbiltà proprja tagħhom sabiex jassiguraw li l-impatt ambjentali ta' l-ippakkjar u l-iskart ta' l-ippakkjar fiċ-ċiklu tal-ħajja tagħhom jiġi mnaqqas bl-aktar mod possibli.(9) Informazzjoni maħruġa b'mod annwali għall-Komunità kollha fuq l-ippakkjar u l-iskart ta' l-ippakkjar, inkluż fuq skart li jiġi esportat għar-riċiklaġġ u l-irkuprar barra l-Komunità, hija neċessarja sabiex isir kontroll ta' l-implimentazzjoni tal-għanijiet ta' din id-Direttiva. Dan jitlob teknika ta' rapportar armonizzata u linji ta' gwida ċari għal dawk li jipprovdu l-informazzjoni.(10) Il-Kummissjoni għandha teżamina u tirrapporta fuq l-implimentazzjoni ta' din id-Direttiva u l-impatt tagħha kemm fuq l-ambjent kif ukoll fuq is-suq intern. Dan ir-rapport għandu jkopri wkoll il-materji dwar il-bżonnijiet essenzali, l-miżuri dwar il-prevenzjoni ta' l-iskart, indikatur dwar l-ippakkjar, jekk possibli, pjani għall-prevenzjoni ta' l-iskart, użu mill-ġdid, ir-responsabbilità tal-produttur u l-metall tqil u għandu jkun akkumpanjat, f'każ li jkun approprjat, minn proposti għal reviżjoni.(11) L-Istati Membri għandhom jippromwovu kampanji li jqajmu kuxjenza u li jitrattaw l-informazzjoni relevanti għall-konsumatur u jagħtu spinta għall-istrumenti oħra ta' prevenzjoni.(12) Flimkien mal-għanijiet ta' din id-Direttiva dwar l-ambjent u s-suq intern, ir-riċiklaġġ jista' wkoll iħalli effett billi jipprovdi impiegi li jkunu tnaqqsu f'oqsma oħra tas-soċjetà, u għalhekk jgħin biex jippreveni l-esklużjoni.(13) Hekk kif l-għanijiet ta' l-azzjoni li ġiet proposta, l-aktar biex jiġu armonizzati l-miri nazzjonali għar-riċiklaġġ ta' l-iskart ta' l-ippakkjar, waqt li jittieħdu in-konsiderazzjoni ċ-ċirkostanzi individwali ta' kull Stat Membru, u biex jiġu ċarati d-definizzjonijiet, ma jistgħux jiġu milħuqa b'mod sodisfaċenti mill-Istati Membri u għalhekk jistgħu, minħabba l-kobor ta' l-azzjoni, jiġu milħuqa aħjar fuq livell Komunitarju, il-Komunità tista' tadotta miżuri, skond il-prinċipju ta' sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, din id-Direttiva ma tmurx lill-hinn minn dak meħtieġ biex jiġu milħuqa dawk l-għanijiet.(14) Il-miżuri neċessarji għall-implimentazzjoni ta' din id-Direttiva għandhom jiġu adottati skond id-Deċiżjoni tal-Kunsill Nru 1999/468/KE tat-28 ta' Ġunju 1999 li telenka l-proċeduri għat-twettieq tal-poteri implimentattivi mogħtija lill-Kummissjoni [5].(15) Id-Direttiva 94/62/KE għandha għalhekk tiġi emendata, kif xieraq.ADOTTAW DIN ID-DIRETTIVA:Artikolu 1Id-Direttiva 94/62/KE hija hawnhekk emendata kif ġej:1. is-subparagrafi li ġejjin għandhom jiġu miżjuda ma' punt 1 ta' Artikolu 3:"Id-definizzjoni ta' "ippakkjar" għandha tiġi bażata wkoll fuq il-kriterji stabbiliti hawn taħt. L-oġġetti msemmija f'Anness I huma eżempji illustrati ta' l-applikazzjoni ta' dawn il-kriterji.(i) L-oġġetti għandhom jiġu konsidrati bħala ippakkjar jekk jaderixxu mad-definizzjoni hawn fuq imsemmija mingħajr preġudizzju għall-funzjonijiet oħra li jista' jagħmel l-ippakkjar, kemm-il darba l-oġġett mhux parti integrali ta' prodott u huwa neċessarju li dak il-prodott jinżamm, jiġi sostnut jew priservat fit-tul taż-żmien tiegħu u l-elementi kollha huma intiżi li jintużaw, jiġu ikkonsmati jew mormija flimkien.(ii) L-oġġetti mfassla u ntiżi biex jimtlew fil-ħin tal-bejgħ tagħhom u l-oġġetti li ma jerġgħux jintużaw li jkunu mibjugħa, mimlija jew mfassla u intiżi biex jimtlew fil-ħin tal-bejgħ tagħhom għandhom jiġu ikkonsidrati bħala ippakkjar sakemm jaderixxu mal-funzjoni ta' ippakkjar.(iii) Komponenti ta' l-ippakkjar u elementi anċillari integrati fl-ippakkjar għandhom jiġu konsidrati bħala parti mill-ippakkjar li huma mdaħħla fih. L-elementi anċillari mdendla direttament fuq, jew imwaħħla mal-prodott u li jwettqu funzjoni ta' l-ippakkjar għandhom jiġu konsidrati bħala ippakkjar kemm-il darba m'humiex parti integrali ta' dan il-prodott u l-elementi kollha huma intiżi biex jiġu konsmati u mormija flimkien.Il-Kummissjoni għandha, kif xieraq, skond il-proċedura msemmija fl-Artikolu 21, teżamina u, fejn meħtieġ, tirrevedi l-eżempji illustrati mogħtija f'Anness I dwar id-definizzjoni ta' ippakkjar. L-oġġetti li ġejjin għandhom jiġu indirizzati bħala prijorità: Kaxxi ta' CDs u videos, qsari, tubi u ċilindri mdawra b'materjal flessibli, karta approprjata għal tikketti bi twaħħil proprju u karta għat-tgeżwir."2. Artikolu 4 għandu jiġi mibdul b'dan li ġej:"Artikolu 4Prevenzjoni1. L-Istati Membri għandhom jassiguraw li, flimkien mal-miżuri li jipprevenu l-ħolqien ta' l-iskart ta' l-ippakkjar stabbiliti skond l-Artikolu 9, jimplimentaw miżuri oħra preventivi.Dawn il-miżuri differenti jistgħu jikkonsistu fi programmi nazzjonali, proġetti li jintroduċu r-responsabbilità tal-produttur biex inaqqas l-impatt ambjentali ta' l-ippakkjar u azzjonijiet simili adottati, b'konsultazzjoni jekk approprjat ma' operaturi ekonomiċi, u mfassla biex jgħaqqdu u jittieħed gwadann mill-ħafna inizjattivi li l-Istati Membri jieħdu rigward il-prevenzjoni. Dawn għandhom ikunu konformi ma' l-għanijiet ta' din id-Direttiva kif imsemmija fl-Artikolu 1(1).2. Il-Kummissjoni għandha tgħin fil-promozzjoni tal-prevenzjoni billi tinkoraġġixxi l-iżvilupp ta' standards adattati Ewropej, skond l-Artikolu 10. L-istandards għandhom jimmiraw biex inaqqsu l-impatt ambjentali ta' l-ippakkjar skond l-Artikoli 9 u 10.3. Il-Kummissjoni għandha, kif xieraq, tippreżenta proposti għall-miżuri biex issaħħaħ u tikkumplimenta l-infurzar tal-ħtiġiet essenzali u tassigura li l-ippakkjar ġdid jidħol fis-suq biss meta l-produttur ikun ħa l-miżuri kollha neċessarji biex inaqqas l-impatt ambjentali mingħajr ma jikkomprometti l-funzjonijiet essenzali ta' l-ippakkjar."3. Artikolu 6 għandu jiġi mibdul f'dan li ġej:"Artikolu 6Irkuprar u riċiklaġġ1. Biex ikunu konformi mal-għanijiet ta' din id-Direttiva, l-Istati Membri għandhom jieħdu l-miżuri neċessarji biex jiksbu l-miri li ġejjin li jkopru t-territorju kollu tagħhom:(a) mhux aktar tard mit-30 ta' Ġunju 2001 bejn 50 % bħala minimu u 65 % bħala massimu bl-użin ta' l-iskart ta' l-ippakkjar għandu jiġi rkuprat jew maħruq f'fabbriki għall-inċinerazzjoni ta' l-iskart bl-irkuprar ta' l-enerġija;(b) mhux aktar tard mill-31 ta' Diċembru 2008 mill-inqas 60 % bl-użin ta' l-iskart ta' l-ippakkjar għandu jiġi rkuprat jew maħruq f'fabbriki għall-inċinerazzjoni ta' l-iskart bl-irkuprar ta' l-enerġija;(ċ) mhux aktar tard mit-30 ta' Ġunju 2001 bejn 25 % bħala minimu u 45 % bħala massimu bl-użin tat-total tal-materjali ta' l-ippakkjar li jkunu fl-iskart ta' l-ippakkjar għandhom jiġu riċiklati b'minimu ta' 15 % bl-użin għal kull materjal ta' l-ippakkjar;(d) mhux aktar tard mill-31 ta' Diċembru 2008 bejn 55 % bħala minimu u 80 % bħala massimu bl-użin ta' l-iskart ta' l-ippakkjar għandu jiġi riċiklat;(e) mhux aktar tard mill-31 ta' Diċembru 2008 il-miri minimi li ġejjin għar-riċiklaġġ tal-materjali misjuba fl-iskart ta' l-ippakkjar għandhom jiġu miksuba:(i) 60 % bl-użin għall-ħġieġ;(ii) 60 % bl-użin għall-karta u għat-tavla;(iii) 50 % bl-użin għall-metalli;(iv) 22,5 % bl-użin għall-plastik, waqt li jiġi mgħoddi biss il-materjal riċiklat lura għall-plastik;(v) 15 % bl-użin għall-injam.2. L-iskart ta' l-ippakkjar li jiġi esportat barra l-Komunità skond ir-Regolamenti tal-Kunsill (KEE) Nru 259/93 [6], (KE) Nru 1420/1999 [7] u r-Regolament tal-Kummissjoni (KE) Nru 1547/1999 [8], għandu jgħodd biss għat-twettieq ta' l-obbligi u l-miri tal-paragrafu 1 jekk ikun hemm prova biżżejjed li l-operazzjoni ta' l-irkuprar u/jew ta' riċiklaġġ tkun saret taħt kondizzjonijiet simili ħafna għal dawk preskritti mill-leġislazzjoni tal-Komunità fuq din il-materja.3. L-Istati Membri għandhom, fejn approprjat, jinkoraġġixxu l-irkuprar ta' enerġija, fejn dan ikun preferut aktar mir-riċiklaġġ tal-materjal minħabba raġunijiet kemm ambjentali kif ukoll ta' spejjes u benefiċċji. Dan jista' jsir billi jiġi ikkonsidrat marġini suffiċjenti bejn ir-riċiklaġġ nazzjonali u l-miri ta' rkuprar.4. L-Istati Membri għandhom, fejn xieraq, jinkoraġġixxu l-użu ta' materjal miksub mir-riċiklaġġ ta' l-iskart ta' l-ippakkjar għall-manifattura ta' l-ippakkjar u prodotti oħra billi:(a) jtejbu l-kondizzjonijiet tas-suq għal dawn il-materjali;(b) jirrevedu r-regolamenti eżistenti li jipprevenu l-użu ta' dawn il-materjali.5. Mhux aktar tard mill-31 ta' Diċembru 2007, il-Parlament Ewropew u l-Kunsill għandhom, waqt li jaġixxu permezz ta' maġġoranza kwalifikata u fuq proposta tal-Kummissjoni, jiffissaw il-miri għat-tielet fażi ta' ħames snin mill-2009 sa l-2014, ibbażati fuq l-esperjenza prattika miksuba fl-Istati Membri fl-isforz biex jintlaħqu l-miri stabbiliti fil-paragrafu 1 u l-iskoperti tar-riċerka xjentifika u l-metodi ta' teknika ta' evalwazzjoni bħall-istimi dwar iċ-ċiklu tal-ħajja u l-analiżi dwar l-ispejjes u l-benefiċċji.Dan il-proċess għandu jiġi ripetut kull ħames snin.6. Il-miżuri u l-miri msemmija fil-paragrafu1 għandhom jiġu pubblikati mill-Istati Membri u għandhom ikunu s-suġġett ta' kampanja ta' informazzjoni għall-pubbliku ġenerali u għall-operaturi ekonomiċi.7. Il-Greċja, l-Irlanda u l-Portugall jistgħu, minħabba s-sitwazzjonijiet speċifiċi tagħhom, li huma rispettivament in-numru kbir ta' gżejjer ċkejkna, il-preżenza ta' żoni rurali u muntanjużi u l-livell baxx preżenti ta' konsum ta' l-ippakkjar, jiddeċiedu biex:(a) jilħqu, sa mhux aktar tard mit-30 ta' Ġunju 2001, miri aktar baxxi minn dawk stabbiliti fil-paragrafi 1(a) u (ċ), imma għandhom jilħqu bħala minimu 25 % għall-irkuprar jew l-inċinerazzjoni f'fabbriki għall-inċinerazzjoni ta' l-iskart bl-irkuprar ta' l-enerġija;(b) fl-istess żmien jipposponu l-kisba tal-miri tal-paragrafi 1(a) u (ċ) għal terminu perentorju li jkun aktar tard li iżda m'għandux ikun aktar tard mill-31 ta' Diċembru 2005;(ċ) jipposponu l-kisba tal-miri msemmija fil-paragrafi 1(b), (d) u (e) sa data magħżula minnhom stess li ma tkunx aktar tard mill-31 ta' Diċembru 2011.8. Il-Kummissjoni għandha, mill-aktar fis possibli u mhux aktar tard mit-30 ta' Ġunju 2005, tippreżenta rapport lill-Parlament Ewropew u lill-Kunsill fuq il-progress ta' l-implimentazzjoni ta' din id-Direttiva u l-impatt tagħha fuq l-ambjent, kif ukoll fuq it-tħaddim tas-suq intern. Ir-rapport għandu jieħu in- konsiderazzjoni ċ-ċirkostanzi individwali f'kull Stat Membru:(a) evalwazzjoni ta' l-effettività, l-implimentazzjoni u l-infurzar tal-ħtiġiet essenzali;(b) miżuri ta' prevenzjoni oħra biex jitnaqqas kemm jista' jkun possibli l-impatt ambjentali ta' l-ippakkjar mingħajr ma jiġu kompromessi l-funzjonijiet essenzali;(ċ) l-iżvilupp possibbli ta' indikatur ambjentali dwar l-ippakkjar biex jagħmel il-prevenzjoni ta' l-iskart ta' l-ippakkjar sempliċi u aktar effettiv;(d) pjani għall-prevenzjoni ta' l-iskart ta' l-ippakkjar;(e) appoġġ għall-użu mill-ġdid u, b'mod partikolari, tqabbil ta' l-ispejjes u l-benefiċċji ta' l-użu mill-ġdid u r-riċiklaġġ;(f) ir-responsabbilità tal-produttur inkluż l-aspetti finanzjarji;(g) sforzi biex jitnaqqsu aktar u, jekk xieraq, fl-aħħar jitneħħew metalli tqal u sustanzi oħra perikolużi fl-ippakkjar sa l-2010.Dan ir-rapport għandu, kif inhu xieraq, ikun akkumpanjat bi proposti għar-reviżjoni tad-dispożizzjonijiet relatati ma' din id-Direttiva, kemm-il darba dawn il-proposti sa dak iż-żmien ma jkunux ġew ippreżentati.9. Ir-rapport għandu jindirizza l-kwistjonijiet tal-paragrafu 8 kif ukoll kwistjonijiet oħra relevanti fil-qafas ta' l-elementi differenti tas-Sitt Programm ta' Azzjoni fuq l-Ambjent, b'mod partikolari l-istrateġija tematika fuq ir-riċiklaġġ u l-istrateġija tematika fuq l-użu sostenibbli tar-riżorsi.Il-Kummissjoni u l-Istati Membri, kif xieraq, jinkoraġġixxu studji u proġetti bi prova li jikkonċernaw il-punti 8(b), (ċ), (d), (e) and (f) u strumenti oħra preventivi.10. L-Istati Membri li għamlu, jew ser jagħmlu, programmi li jmorru ‘l-hinn mill-miri ta' paragrafu 1 u li jipprovdu f'dak ir-rigward kapaċitajiet xierqa għar-riċiklaġġ u għall-irkuprar għandhom jingħataw permess biex jilħqu dawk il-miri fl-interess tal-livell għoli tal-protezzjoni ambjentali, bil-kondizzjoni li dawn il-miżuri jevitaw distorsjonijiet fis-suq intern u ma jtellfux il-konformità ta' Stati Membri oħra ma' din id-Direttiva. L-Istati Membri għandhom jinfurmaw lill-Kummissjoni b'dawn il-miżuri. Il-Kummissjoni għandha tikkonferma dawn il-miżuri, wara li tkun ivverifikat, b'koperazzjoni ma' l-Istati Membri, li huma konsistenti mal-konsiderazzjonijiet imsemmija hawn fuq u ma jinkludux mezzi arbitrarji ta' diskriminazzjoni jew xi restrizzjoni moħbija fuq il-kummerċ bejn l-Istati Membri."4. L-Artikolu 8(2) għandu jkun mibdul b'dan li ġej:"2. Biex jiffaċilita l-ġbir, l-użu mill-ġdid u l-irkuprar inkluż ir-riċiklaġġ, l-ippakkjar għandu jindika għall-iskopijiet tiegħu ta' identifikazzjoni u klassifikazzjoni bl-industrija konċernata n-natura tal-materjal(i) użat(i) għall-ippakkjar fuq bażi tad-Deċiżjoni tal-Kummissjoni 97/129/KE [9]."5. "L-Istati Membri għandhom jippromwovu wkoll l-informazzjoni għall-konsumatur u l-kampanji li jqajmu kuxjenza"."6. Artikolu 19 għandu jiġi mibdul b'dan li ġej:"Artikolu 19Adattament ma' progress xjentifiku u teknikuL-emendi neċessarji għall-adattament tas-sistema ta' identifikazzjoni mal-progress xjentifiku u tekniku (kif imsemmija fl-Artikolu 8(2) u l-Artikolu 10, it-tieni subparagrafu, l-aħħar inċiżjoni), il-formati dwar is-sistema ta' l-irreġistrar ta' l-informazzjoni (kif imsemmija fl-Artikolu 12(3) u l-Anness III) kif ukoll l-eżempji illustrati fuq id-definizzjoni ta' l-ippakkjar (kif imsemmija fl-Anness I) għandhom jiġu adottati skond il-proċedura msemmija fl-Artikolu 21(2)."7. Artikolu 20(1) għandu jkun mibdul b'dan li ġej:"1. Il-Kummissjoni skond il-proċedura msemmija fl-Artikolu 21, għandha tistabbilixxi l-miżuri tekniċi neċessarji biex titratta kwalunkwe diffikultajiet li tiltaqa' magħhom waqt l-applikazzjoni tad-dispożizzjonijiet ta' din id-Direttiva b'mod partikolari rigward materjali ta' l-ippakkjar li m'humiex reattivi, mpoġġija fis-suq fi kwantitajiet żgħar ħafna (i.e. approssimazzjoni ta' 0,1 % bl-użin) fl-Unjoni Ewropea, l-ippakkjar primarju għall-apparat mediku u prodotti farmaċewtiċi, ippakkjar ċkejken u pakkjar ta' lussu."8. L-Artikolu 21 għandu jiġi mibdul b'dan li ġej:"Artikolu 21Proċedura tal-Kumitat1. Il-Kummissjoni għandha tkun megħjuna minn kumitat.2. Fejn ikun hemm referenza għal dan il-paragrafu, l-Artikoli 5 u 7 tad-Deċiżjoni 1999/468/KE [10] għandhom jgħoddu, b'rispett lejn id-dispożizzjonijiet ta' l-Artikolu 8 tiegħu.Il-perijodu ta' żmien preskritt fl-Artikolu 5(6) tad-Deċiżjoni 1999/468/KE għandu jkun ta' tliet xhur.3. Il-Kumitat għandu jadotta r-regoli tiegħu ta' proċedura."9. Il-paragrafu għandu jidħol f'Artikolu 22:"3a. Waqt li jkun ipprovdut li jinkisbu l-għanijiet stabbiliti f'Artikolu 6, l-Istati Membri jistgħu jiskambjaw id-dispożizzjonijiet ta' Artikolu 7 permezz ta' ftehim ma' l-awtoritajiet kompetenti u s-setturi ekonomiċi konċernati.Dawn il-ftehim għandhom ikollhom il-ħtiġiet li ġejjin:(a) il-ftehim għandhom ikunu tat-tip li jiġu nfurzati;(b) il-ftehim għandhom jispeċifikaw l-għanijiet bit-termini perentorji korrispondenti;(ċ) il-ftehim għandhom jiġu pubblikati fil-ġurnal uffiċjali nazzjonali jew f'dokument uffiċjali li jkun ugwalment aċċessibli għall-pubbliku, u mibgħut lill-Kummissjoni;(d) ir-riżultati miksuba għandhom jiġu kontrollati b'mod regolari, rapportati lill-awtoritajiet kompetenti u lill-Kummissjoni u mqegħda għad-dispożizzjoni tal-pubbliku skond il-kondizzjonijiet stabbiliti f'dan il-ftehim;(e) l-awtoritajiet kompetenti għandhom jassiguraw li l-progress miksub skond dan il-ftehim jiġi eżaminat;(f) F'każ ta' nuqqas ta' konformità mal-ftehim, l-Istati Membri għandhom jimplimentaw d-dispożizzjonijiet relevanti ta' din id-Direttiva permezz ta' miżuri leġislattivi, regulatorji u amministrattivi."10. Anness I għandu jiġi mibdul bl-anness li jidher fl-Anness hawnhekk.Artikolu 2L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji biex iħarsu din id-Direttiva sat-18 ta' Awissu 2005. Huma għandhom jinformaw b'mod immedjat lill-Kummissjoni b'dan.Meta l-Istati Membri jadottaw dawk il-miżuri, huma għandhom jinkludu referenza għal din id-Direttiva jew ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.Artikolu 3Din id-Direttiva għandha tidħol fis-seħħ fil-jum meta tiġi ippubblikata fil-Ġurnal Uffiċjali ta' l-Unjoni Ewropea.Artikolu 4Din id-Direttiva hija indirizzata lill-Istati Membri.Magħmula fi Strasbourg, fil-11 ta' Frar 2004.Għall-Parlament EwropewIl-PresidentP. CoxF'isem il-KunsillIl-PresidentM. McDowell[1] ĠU Ċ103 E, 30.04.02, p. 17.[2] ĠU C 221, 17.09.02, p. 31.[3] L-opinjoni tal-Parlament Ewropew tat-3 ta' Settembru 2002 (ĠU C 272 E, tat-13.11.2003, p. 287), Il-Pożizzjoni Komuni tal-Kunsill tas-6 ta' Marzu 2003 (ĠU C 107 E, tas-6.5.2003, p. 17), Pożizzjoni tal-Parlament Ewropew tat-2 ta' Lulju 2003 (għadha mhix ippubblikata fil-Ġurnal Uffiċjali). Riżoluzzjoni leġislattiva tal-Parlament Ewropew tad-29 ta' Jannar 2004 u d-Deċiżjoni tal-Kunsill tas-26 ta' Jannar 2004.[4] ĠU L 365, tal-31.12.1994, p. 10. Direttiva kif emendata permezz tar-Regolament (KE) Nru 1882/2003 (ĠU L 284, tal-31.10.2003, p. 1).[5] ĠU L 184, 17.07.99, p. 23.[6] ĠU L 30, tas-6.2.1993, p. 1. Regolament kif l-aħħar emendat permezz tar-Regolament tal-Kummissjoni (KE) Nru 2557/2001 (ĠU L 349, tal-31.12.2001, p. 1).[7] ĠU L 166, ta' l-1.7.1999, p. 6. Regolament kif l-aħħar emendat permezz tar-Regolament tal-Kummissjoni (KE) Nru 2118/2003 (ĠU L 318, tat-3.12.2003, p. 5).[8] ĠU L 185, tas-17.7.1999, p. 1. Regolament kif l-aħħar emendat permezz tar-Regolament (KE) Nru 2118/2003.[9] ĠU L 50, 20.02.97, p. 28.[10] ĠU L 184, 17.07.99, p. 23.--------------------------------------------------ANNESS"ANNESS IEŻEMPJI ILLUSTRATI GĦALL-KRITERJI MSEMMIJA FL-ARTIKOLU 3(1)Eżempji illustrati għal kriterju (i)IppakkjarKaxxi tal-ħeluFilm imgeżwer madwar kaxxa ta' CDNuqqas ta' ippakkjarQsari intiżi li jibqgħu mal-pjanta matul iż-żmien kollu tagħhaKaxxi tal-għoddaBoroż tat-Te'Saffi tax-xama' madwar il-ġobonĠlud taz-zalzettEżempji illustrati għal kriterju (ii)Ippakkjar, jekk ikun imfassal u intiż biex jimtela waqt il-bejgħ tiegħuBoroż tal-ġarr tal-karta jew tal-plastikPlatti u kikkri li ma jerġgħux jintużawFilm plastiku trasparenti għat-tgeżwirBoroż tas-SandwichFolji ta' l-aluminjuNuqqas ta' ippakkjarOġġett li jħawwadGħodda ta' l-ikel u l-kċina li ma jerġgħux jintużawEżempji illustrati għal kriterju (iii)IppakkjarTikketti mdendla direttament jew imwaħħla ma' prodottParti mill-ippakkjarXkupilja tal-maskara li tifforma parti mis-sistema ta' l-egħluq tal-konteniturTikketti bil-kolla mwaħħla ma' oġġett ieħor ta' l-ippakkjarStaplesKmiem tal-plastikApparat biex ikejjel id-doża li jifforma parti mis-sistema ta' l-egħluq tal-kontenitur tad-deterġenti."--------------------------------------------------


title: Id-Direttiva tal-Kunsill tal-20 ta’ Ġunju 1989 li tistabbilixxi l-proċeduri dettaljati għat-twettiq ta’ spezzjonijiet biex jiżguraw li jiġi mħares l-punt meta jiffriża il-ħalib mhux trattat stipulat fl-Anness A tad-Direttiva 85/397/KEE

text:
Avviż Legali Importanti

|

31989L0384

Official Journal L 181 , 28/06/1989 P. 0050 - 0050 Finnish special edition: Chapter 3 Volume 29 P. 0189  Swedish special edition: Chapter 3 Volume 29 P. 0189

		Id-Direttiva tal-Kunsilltal-20 ta’ Ġunju 1989li tistabbilixxi l-proċeduri dettaljati għat-twettiq ta’ spezzjonijiet biex jiżguraw li jiġi mħares l-punt meta jiffriża il-ħalib mhux trattat stipulat fl-Anness A tad-Direttiva 85/397/KEE(89/384/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra id-Direttiva tal-Kunsill 85/397/KEE tal-5 ta’ Awissu 1985 dwar is-saħħa u problemi tas-saħħa tal-annimali li jaffettwaw kummerċ intra-komunitarju f’ħalib trattat bis-sħana [1], kif emendat bir-Regolament (KEE) Nru 3768/85 [2], u partikolarment l-Artikolu 11(6) tagħha,Wara li kkunsidra l-proposta mill-Kummissjoni,Billi Kapitolu VI, punt D tal-Anness A tad-Direttiva 85/397/KEE jindika li l-istandards li jridu jiġu mħarsa meta ħalib mhux trattat jidħol fl-istabbiliment tat-trattament jew fiċ-ċentru tal-ġbir jew standardizzazzjoni;Billi, sabiex jitħallew differenzi fil-ġbir, dispożizzjonijiet għandhom isiru dwar meta l-ispezzjoni dwar il-punt ta’ meta jiffriża tista’ titwettaq sabiex jiġi żgurat li dan ir-rekwiżit jiġi applikat uniformament,ADOTTA DIN ID-DIRETTIVA:Artikolu 1L-Istati Membri għandhom jiżguraw li l-ispezzjonijiet provduti fil-Kapitolu VI, punt D tal-Anness A tad-Direttiva 85/397/KEE, dwar il-punt li fih jiffriża il-ħalib mhux trattat huma mwettqa skond il-proċeduri dettaljati li ġejjin:1. il-ħalib mhux trattat ta’ kull impriża irid jiġi spezzjonat regolarment bit-teħid ta’ kampjuni kif ġie ġie.Fejn il-ħalib ta’ impriża waħda huwa mwassal direttament lill-stabbiliment tat-trattament, dawn il-kampjuni iridu jittieħdu meta l-ħalib ikun miġbur mill-impriża bil-prekawzjonijiet meħuda madankollu li jiġi pprevjenut kull frodi matul it-trasport jew qabel il-ħatt fl-istabbiliment tat-trattament jew meta l-ħalib jiġi mwassal hemm direttament mill-bidwi.Jekk ir-riżultati ta’ spezzjoni jwasslu l-awtorità kompetenti biex tissuspetta li ġie miżjud l-ilma, għandha tieħu kampjun awtentiku fl-impriża. Kampjun awtentiku huwa kampjun li jirrapreżenta l-ħalib ta’ għodwa jew lejla waħda kompletament sorveljata li tibda mhux anqas minn ħdax il-siegħa jew aktar minn tlettax il-siegħa wara l-ħlib li sar qabel.Meta l-ħalib huwa mwassal minn impriżi diversi, kampjuni jistgħu jittieħdu biss meta l-ħalib mhux trattat jidħol fl-istabbiliment tat-trattament jew ċentru tal-ġbir jew standardizzazzjoni iżda bi spezzjonijiet fuq il-post mwettqa fl-impriżi.Jekk ir-riżultati fi spezzjoni juru li l-istandard stipulat fil-Kapitolu VI, punt D tal-Anness A lid- Direttiva 85/397/KEE ġie eċċedut, kampjuni għandhom jittieħdu f’ kull impriża li ħadet sehem fil-ġbir tal-ħalib mhux trattat in kwistjoni.Jekk neċessarju, l-awtorità kompetenti għandha tieħu kampjuni awtentiċi fit-tifsira tat-tielet subparagrafu tal-punt 1;2. jekk ir-riżultati tal-ispezzjoni juru li mhux minnu s-suspett li l-ilma ġie miżjud, il-ħalib mhux trattat jista jintuża sabiex jiġi prodott ħalib trattat bis-sħana.Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva mhux iktar tard mill-1 ta’ Lulju 1990.Artikolu 3Din id-Direttiva hija indirizzata lill-Istati Membri.Magħmul fil-Lussemburgu, fl-20 ta’ Ġunju 1989.Għall-KunsillIl-PresidentC. Romero Herrera[1] ĠU L 226, ta’ l-24.8.1985, p. 13.[2] ĠU L 362, tal-31.12.1985, p. 8.--------------------------------------------------


title: Id-Direttiva tal-Kunsill ta' l-24 ta' Lulju 1979 li temenda d-Direttivi 66/401/KEE, 66/402/KEE u 70/458/KEE u 70/457/KEE dwar it-tqegħid fis-suq taż-żerriegħa għall-pjanti ta' l-għalf, taż-żerriegħa taċ-ċereali u taż-żerriegħa tal-ħaxix u l-katalogu komuni tal-varjetajiet ta' l-ispeċi tal-pjanti agrikoli

text:
Avviż Legali Importanti

|

31979L0692

Official Journal L 205 , 13/08/1979 P. 0001 - 0004 Greek special edition: Chapter 03 Volume 26 P. 0049  Spanish special edition: Chapter 03 Volume 16 P. 0202  Portuguese special edition Chapter 03 Volume 16 P. 0202  Finnish special edition: Chapter 3 Volume 11 P. 0068  Swedish special edition: Chapter 3 Volume 11 P. 0068

		Id-Direttiva tal-Kunsillta' l-24 ta' Lulju 1979li temenda d-Direttivi 66/401/KEE, 66/402/KEE u 70/458/KEE u 70/457/KEE dwar it-tqegħid fis-suq taż-żerriegħa għall-pjanti ta' l-għalf, taż-żerriegħa taċ-ċereali u taż-żerriegħa tal-ħaxix u l-katalogu komuni tal-varjetajiet ta' l-ispeċi tal-pjanti agrikoli(79/692/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 43 u 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidra l-opinjoni tal-Kumitat Ekonomiku u Soċjali [3],Billi, għar-raġunijiet mogħtija hawn taħt, ċerti Direttivi dwar it-tqegħid fis-suq taż-żrieragħ u l-materjal tal-propagazzjoni għandhom jiġu emendati;Billi, fil-każ taż-żerriegħa tal-pjanti ta' l-għalf, ċerti kondizzjonijiet li jikkonċernaw it-testijiet taż-żerriegħa għandhom jiġu rilassati għal ċerti reġjuni tal-Komunità li fihom kondizzjonijiet ekoloġiċi favorevoli jassiguraw il-konformità man-normi relevanti tal-Komunità kif stabbiliti;Billi, fil-każ taż-żerriegħa tax-xgħir għall-għanijiet ta' l-għalf rilaxx temporanju tan-normi tal-Komunità li huma applikabbli għaż-żerriegħa tax-xgħir għandhom ikunu permissibli biex jingħelbu d-diffikultajiet temporanji li jeżistu f'ċerti reġjuni tal-Komunità għal dawn il-prodotti;Billi, fil-każ taż-żerriegħa taċ-ċereali, l-metodi reċenti esperimentali biex jitnaqqsu l-effetti ta' l-attakk minn ċerti organiżmi ta' ħsara jidhru li jiġġustifikaw l-aċċettazzjoni tat-taħlit taż-żerriegħa tal-varjetajiet differenti ta' ċereali, sakemm jittieħdu prekawzjonijiet biex jiġi garantit li l-kwalità taż-żerriegħa jew tal-prodotti finali ma tiġix affetwata;Billi, sabiex jittejjeb l-iffunzjonar tas-sistemi tal-katalogu komuni tal-varjetajiet ta' l-ispeċi tal-pjanti agrikoli, ċerti disposizzjonijiet li jirrelataw ma' l-aċċettazzjoni tal-varjetajiet fil-livell nazzjonali, għall-ismijiet tal-varjetajiet, u għal skambju ta' tagħrif bejn l-Istati Membri għandhom jiġu adattati għar-regoli stabbiliti internazzjonalment u r-regoli li jikkonċernaw it-tqegħid ħieles fis-suq fir-rigward tal-varjetà, taż-żrieragħ li jagħmlu sehem mill-varjetajiet aċċettati mill-varji Stati Membri għandhom jiġu msaħħa, ta' l-anqas fil-każ ta' ċerti speċi;Billi d-disposizzjonijiet dwar it-tqegħid fis-suq taż-żerriegħa tal-ħaxix u d-disposizzjonijiet dwar il-katalogu komuni dwar il-varjetajiet ta' l-ispeċi tal-pjanti agrikoli jipprovdu li, wara l-1 ta' Lulju 1977, l-ekwivalenza tal-miżuri meħuda minn pajjiżi terzi li jikkonċernaw il-varjetajiet ma tistax tkun aktar stabbilita f'livell nazzjonali; billi ċerti deċiżjonijiet ta' l-ekwivalenza meħuda fil-livell tal-Komunità bdew iseħħu mill-1 ta' Lulju 1978; billi l-perjodu li jipprovdi għat-twaqqif ta' l-ekwivalenza f'livell nazzjonali għandu għalhekk jittawwal b'sena biex ikopri x-xejriet tradizzjonali tal-kummerċ li ġew miżmuma wara l-1 ta' Lulju 1977 sakemm isiru d-deċiżjonijiet tal-Komunità,ADOTTA DIN ID-DIRETTIVA:Artikolu 1Il-paragrafu li ġej għandu jiżdied ma' l-Artikolu 2 tad-Direttiva tal-Kunsill 66/401/KEE ta' l-14 ta' Lulju 1966 dwar it-tqegħid fis-suq taż-żerriegħa tal-pjanti ta' l-għalf [4], kif l-aħħar emendata bid-Direttiva 79/641/KEE [5],"1c. L-Istati Membri jistgħu jkunu awtorizzati, bi qbil mal-proċedura stabbilita fl-Artikolu 21, li ma japplikawx dwar il-produzzjoni ta' l-Istat Membru partikolari l-kondizzjoni li tinsab fl-Anness II, is-sezzjoni I, il-punt 2, il-paragrafu B (1) għall-ispeċi konċernat wieħed jew aktar, jekk jista' jkun assumit mill-kondizzjonijiet ekoloġiċi u l-esperjenza ta' qabel li n-normi stabbiliti fl-Anness II, is-sezzjoni I, il-punt 2, il-kolonna 13 tat-tabella jkunu qegħdin jiġu mħarsa."Artikolu 2Id-Direttiva tal-Kunsill 66/402/KEE ta' l-14 ta' Ġunju 1966 dwar it-tqegħid fis-suq taż-żerriegħa taċ-ċereali [6], kif l-aħħar emendata bid-Direttiva 79/641/KEE qiegħda b'dan tiġi emendata kif ġej,1. Il-paragrafu li ġej għandu jiżdied ma' l-Artikolu 2:"1c. Sat-30 ta' Ġunju 1982, l-Istati Membri jistgħu jkunu awtorizzati, bi qbil mal-proċedura stabbilita fl-Artikolu 21, li jippermettu t-tqegħid fis-suq taż-żerriegħa tal-varjetajiet speċifiċi tax-xgħir, prinċipalment intiż għall-użu bħala għalf, li ma jissodisfawx il-kondizzjonijiet kif stabbiliti:- fl-Anness II fir-rigward tal-ġerminazzjoni,- u fl-Anness II (2), it-tabella A, il-kolonna 6, fir-rigward taż-żerriegħa bażika."2. Il-paragrafu li ġej għandu jiżdied ma' l-Artikolu 13:"1. L-Istati Membri jistgħu jippermettu li ż-żerriegħa ta' l-ispeċi taċ-ċereali li titqiegħed fis-suq fil-forma ta' taħlit speċifiku taż-żerriegħa tal-varjetajiet differenti basta li l-għerf xjentifiku jew tekniku juri li dan it-taħlit ikun tali li jkun partikolarment effettiv kontra l-propagazzjoni ta' ċerti organiżmi ta' ħsara u sakemm ukoll il-komponenti tat-taħlita jkunu konformi, qabel it-taħlit, mar-regoli tat-tqegħid fis-suq applikabbli dwarhom."3. Fl-Artikolu 13, il-paragrafu 1 isir il-paragrafu 2 u l-paragrafu 2 għandu jsir il-paragrafu 3.4. In-numru li ġej għandu jiżdied ma' l-Anness IV, A (b):"8. "Tqegħid fis-suq permissibli esklussivament fl-…" (L-Istat Membru kkonċernat)."Artikolu 3Id-Direttiva tal-Kunsill 70/457/KEE tad-29 ta' Settembru 1970 dwar il-katalogu komuni tal-varjetajiet ta' l-ispeċi tal-pjanti agrikoli [7], kif l-aħħar emendata bid-Direttiva 78/55/KEE [8] qiegħda b'dan tiġi emendata kif ġej,1. L-Artikolu 5 (1) għandu jiġi mibdul b'dan li ġej:"1. Il-varjetà għandha titqies bħala distinta jekk, ikun x'ikun l-oriġini, artifiċjali jew naturali, tal-varjazzjoni inizjali li minnha tkun irriżultat, tkun tintgħaraf b'mod ċar minn karatteristika importanti waħda jew aktar minn kull varjetà oħra magħrufa fil-Komunità.Il-karatteristiċi tal-varjetà għandhom ikunu jistgħu jintgħarfu b'mod preċiż u b'definizzjoni preċiża.Il-varjetà magħrufa fil-Komunità għandha tkun kull varjetà li, fiż-żmien meta l-applikazzjoni għall-aċċettazzjoni tal-varjetà li għandha tkun assesjata debitament issir, tkun:- jew elenkata fil-katalogu komuni ta' l-ispeċi tal-varjetajiet tal-pjanti agrikoli jew fil-katalogu ta' l-ispeċi tal-varjetajiet tal-ħxejjex,- jew, mingħajr ma tkun elenkata f'wieħed minn dawn il-katalogi, tkun ġiet aċċettata jew ippreżentata għall-aċċettazzjoni fl-Istat Membru f'dak il-każ jew fi Stat Membru ieħor, jew għaċ-ċertifikazzjoni u għat-tqegħid fis-suq, jew għaċ-ċertifikazzjoni għall-pajjiżi oħra,kemm-il darba l-kondizzjonijiet imsemmija hawn fuq ma jkunux aktar imħarsa fl-Istati Membri konċernati qabel id-deċiżjoni dwar l-applikazzjoni għall-aċċettazzjoni tal-varjetà li għandha tkun assesjata tkun ittieħdet."2. Dan li ġej għandu jiżdied ma' l-Artikolu 7 (1):"Sabiex tiġi stabbilita d-distintività, il-provi tat-tkabbir għandhom jinkludu ta' l-anqas il-varjetajiet disponibbli komparabbli li huma varjetajiet magħrufa fil-Komunità bi qbil mat-tifsira ta' l-Artikolu 5 (1). Għall-iskopijiet ta' l-applikazzjoni ta' l-Artikolu 9, il-varjetajiet oħra disponibbli komparabbli għandhom jiġu inklużi."3. L-Artikolu 9 (3) għandu jiġi mibdul b'dan li ġej:"3. Meta jingħata kont tat-tagħrif disponibbli, l-Istati Membri għandhom ukoll jassiguraw li l-varjetà li ma tkunx tintgħaraf b'mod ċar:- minn varjetà li tkun ġiet aċċettata qabel fl-Istat Membru f'dak il-każ jew fi Stat Membru ieħor, jew- minn varjetà oħra li tkun ġiet assessjata fir-rigward tad-distintività, ta' l-istabbiltà u ta' l-uniformità bi qbil mar-regoli li jikkorrispondu ma' dawk ta' din id-Direttiva, mingħajr, iżda, ma tkun varjetà magħrufa fil-Komunità fil-qofol ta' dak li jfisser l-Artikolu 5 (1), tkun iġġorr l-isem ta' dik il-varjetà.Din id-disposizzjoni m'għandhiex tapplika jekk dan l-isem x'aktarx jista' jfixkel jew joħloq konfużjoni dwar il-varjetà f'dan il-każ, jew jekk, bi qbil mad-disposizzjonijiet kollha ta' l-Istat Membru kkonċernat li jirregolaw l-ismijiet tal-varjetajiet, fatturi oħra jipprevjenu l-utilizzazzjoni tagħha, jew jekk id-drittijiet tal-partijiet terzi jimpedixxu l-użu ħieles ta' dak l-isem b'konnesjoni mal-varjetà f'dak il-każ."4. Il-paragrafu 3 ta' l-Artikolu 9 għandu jsir il-paragrafu 4.5. L-Artikolu 10 (1) għandu jiġi mibdul b'dan li ġej:"1. Kull applikazzjoni jew l-irtirar ta' l-applikazzjoni għall-aċċettazzjoni tal-varjetà, kull dħul f'katalogu tal-varjetajiet kif ukoll kull emenda għalih għandhom jiġu nnotifikat minnufih lill-Istati Membri l-oħra u lill-Kummissjoni."6. L-Artikolu li ġej għandu jiżdied wara l-Artikolu 12:"Artikolu 12a1. L-Istati Membri għandhom jassiguraw li kull dubju li jista' jinħoloq wara l-aċċettazzjoni tal-varjetà li jikkonċerna l-istima tad-distintività tagħha jew ta' l-isem tagħha fiż-żmien ta' l-aċċettazzjoni jkun iċċarat.2. Meta, wara l-aċċettazzjoni tal-varjetà, jiġi stabbilit li l-kondizzjoni li tikkonċerna d-distintività fil-qofol ta' dak li jfisser l-Artikolu 5 ma tkunx ġiet imħarsa fiż-żmien ta' l-aċċettazzjoni, l-aċċettazzjoni għandha tinbidel b'deċiżjoni oħra jew, fejn japplika, revoka, li tkun konformi ma' din id-Direttiva.B'din id-deċiżjoni l-oħra, il-varjetà għandha, b'effett mid-data ta' l-aċċettazzjoni inizjali, ma titqiesx aktar bħala varjetà magħrufa fil-Komunità fil-qofol ta' dak li jfisser l-Artikolu 5 (1).3. Meta, wara l-aċċettazzjoni tal-varjetà, ikun stabbilit li l-isem tagħha fil-qofol ta' dak li jfisser l-Artikolu 9 ma kienx aċċettabbli meta l-varjetà kienet aċċettata, l-isem għandu jiġi addattat b'dak il-mod li jkun konformi ma' din id-Direttiva. L-Istati Membri jistgħu jippermettu li l-isem ta' qabel jintuża temporanjament bħala isem addizzjonali. L-arranġamenti dettaljati li skondhom l-isem ta' qabel jista' jintuża bħala isem addizzjonali jistgħu jkunu stabbiliti bi qbil mal-proċedura li hemm provvediment dwarha fl-Artikolu 23."7. Dan li ġej għandu jiżdied ma' l-Artikolu 15 (2):"Applikazzjonijiet biss mibgħuta erba' xhur qabel iż-żmien tal-perjodu msemmi hawn fuq għandhom ikunu meqjusa."8. Dan li ġej għandu jiżdied ma' l-Artikolu 15 (5):"Fil-każ ta' Beta vulgaris L. u Solanum tuberosum L. din il-kondizzjoni għandha titqies li tkun konformi fil-31 ta' Diċembru ta' kull sena dwar il-varjetajiet li dwarhom il-komunikazzjonijiet li hemm provvediment dwarhom fl-Artikolu 10 (1) u (2) kienu magħmula erba' xhur qabel dik id-data, sakemm xi Stat Membru ma javżax lill-Kummissjoni jew ma jagħmilx dikjarazzjoni lill-Kumitat Permanenti taż-Żrieragħ u l-Materjal tal-Propagazzjoni fis-sens li m'għandux il-ħsieb li jiddispensa milli jagħmel applikazzjoni bi qbil mal-paragrafu 2. Waqt li jaġixxi fuq proposta mill-Kummissjoni, il-Kunsill għandu jiddeċiedi jekk dawn id-disposizzjonijiet għandhomx ukoll jiġu applikati għall-ispeċi l-oħrajn."9. Fl-Artikolu 21 (2), il-kliem "30 ta' Ġunju 1977" għandhom jiġu mibdula bi "30 ta' Ġunju 1978".Artikolu 4Fl-Artikolu 32 (2) tad-Direttiva tal-Kunsill 70/458/KEE tad-29 ta' Settembru 1970 dwar it-tqegħid fis-suq taż-żerriegħa tal-ħaxix [9], kif l-aħħar emendata bid-Direttiva 79/641/KEE, il-kliem "it-30 ta' Ġunju 1977" għandhom jiġu mibdula bi "it-30 ta' Ġunju 1978".Artikolu 5L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi:- ma' l-Artikoli 1 u 2 b'effett mill-1 ta' Jannar 1980,- ma' l-Artikoli 3 (9) u 4 b'effett mill-1 ta' Lulju 1977,- mad-disposizzjonijiet l-oħra ta' din id-Direttiva sa l-1 ta' Lulju 1982.Artikolu 6Din id-Direttiva hija indirizzata lill-Istati Membri.Magħmula fi Brussel, 24 ta' Lulju 1979.Għall-KunsillIl-PresidentJ. Gibbons[1] ĠU C 174, tal-21.7.1978, pġ. 8.[2] ĠU C 239, tad-9.10.1978, pġ. 54.[3] ĠU C 114, tas-7.4.1979, pġ. 26.[4] ĠU 125, tal- 11.7.1966, pġ. 2298/66.[5] ĠU L 183, tad-19.7.1979, pġ. 13.[6] ĠU 125, tal- 11.7.1966, pġ. 2309/66.[7] ĠU L 225, tat-12.10.1970, pġ. 1.[8] ĠU L 16, ta’ l-20.1.1978, pġ. 23.[9] ĠU L 225, tat-12.10.1970, pġ. 7.--------------------------------------------------